ممنون رخصت علوی براجمان

پاکستان کےنو منتخب صدر عارف علوی آج دوپہر اپنے عہدے کا حلف اٹھائیں گے ۔

خبر کا کوڈ: 2420

تاریخ: 09 September 2018 - 12:30

مقدس دفاع نیوز ایجنسی کی بین الاقوامی رپورٹر رپورٹ کے مطابق، پاکستان کے 13 ویں صدر عارف علوی آج  ایوان صدر میں اپنے عہدے کا حلف اٹھائیں گے، ان کی تقریب حلف برداری کے لیے تیاریاں مکمل کرلی گئی ہیں، تقریب حلف برداری دوپہر ایک بجے ہو گی۔

چیف جسٹس میاں ثاقب نثار نومنتخب صدر عارف علوی سے حلف لیں گے، تقریب میں وزیر اعظم عمران خان، مسلح افواج کے سربراہان، غیر ملکی سفراء، وفاقی وزراء اور سیاسی قیادت کو مدعو کیا گیا ہے۔

سینیٹ میں اپوزیشن لیڈر راجہ ظفر الحق اور قومی اسمبلی میں قائد حزب اختلاف شہباز شریف کو بھی صدر کی تقریب حلف برداری میں شرکت کی دعوت دی گئی ہے۔ سبکدوش صدر ممنون حسین بھی تقریب میں شریک ہوں گے۔

صدر مملکت ممنون حسین اپنے عہدے کی مدت پوری ہونے پر ایوان صدر سے رخصت ہوگئے.

ممنون حسین نے ایوان صدر میں بحیثیت صدر آخری دن گزارا، صدر کو الوداعی گارڈ آف آنر پیش کیا گیا، پاک فوج کے چاق وچوبند دستے نے صدر مملکت کو گارڈ آف آنر پیش کیا۔

واضح رہے کہ صدر پاکستان ممنون حسین کی عہدے کی مدت کل رات 12 بجے ختم ہوگئی جب کہ 4 ستمبر کو صدارتی الیکشن میں کامیاب ہونے والے ڈاکٹر عارف علوی آج اتوار کو پاکستان کے 13 ویں صدر کی حیثیت سے حلف اٹھائیں گے۔

پیغام کا اختتام/